
Parlamentul României

Camera Deputaţilor

Comisia pentru apărare, ordine                                                          Bucureşti, 03.09.2003

publică şi siguranţă naţională                                                             PL 470/2003

Nr.32/501
AVIZ

asupra proiectului de Lege pentru aprobarea Ordonanţei Guvernului nr. 54/2003 privind acordarea de către Ministerul Administraţiei şi Internelor şi Ministerul Educaţiei, Cercetării şi Tineretului către Societatea Comercială ARO S.A. Câmpulung a unor sume de bani necesare finalizării unor contracte comerciale


În conformitate cu prevederile art.89 din Regulamentul Camerei Deputaţilor, Comisia pentru apărare, ordine publică şi siguranţă naţională a fost sesizată spre dezbatere şi avizare, în procedură obişnuită, cu proiectul de Lege pentru aprobarea Ordonanţei Guvernului 

nr. 54/2003 privind acordarea de către Ministerul Administraţiei şi Internelor şi Ministerul Educaţiei, Cercetării şi Tineretului către Societatea Comercială ARO S.A. Câmpulung a unor sume de bani necesare finalizării unor contracte comerciale, trimis cu adresa nr.470 din 25 august 2003 şi înregistrat cu nr.32/501 din 25.08.2003.


Potrivit prevederilor art.60 din Regulamentul Camerei Deputaţilor, în şedinţa din 2 septembrie 2003, membrii comisiei au examinat proiectul de lege, expunerea de motive, precum şi avizul Consiliului Legislativ, nr.1151/15.08.2003, referitor la proiectul de ordonanţă.


În urma dezbaterii, membrii comisiei au hotărât, cu majoritate de voturi pentru,  avizarea favorabilă a proiectului de lege, în forma prezentată de iniţiator.

.


În raport de obiectul şi conţinutul său, proiectul face parte din categoria legilor ordinare.

VICEPREŞEDINTE,

Marcu TUDOR

Red. s.c. Anca Barb

